
Kielten jako. 

Tunnettujen kielten luku nousee noin yhdeksään 
sataan. Nämä kielet jaetaan muotonsa mukaan kol- 
meen luokkaan, nim. 

1) Ensimaiseen luokkaan kuuluvat n. k. yksitavui- 
set kielet j joissa ei löydy muuta kuin sananjuuria; näihin 
juuriin ei liitetä minkäänlaisia taivutuspäätteitä, vaan 
ne ovat aina muuttumattomina. Sananjuurilla on sen 
mukaan kuinka ne lauseessa toisiansa seuraavat, eri 
merkitys; niin esim. Kiinan kielessä ^a-sanan eri mer- 
kitykset ovat: suuriy suuruus, olla suuri ja suuresti. 

2) Toiseen luokkaan kuuluvia kieliä sopii nimittää 
liittäväisiksi. Näissä löytyy nim. sananjuuria, jotka 
ovat kadottaneet itsenäisyytensä ja alkuperäisen mer- 
kityksensä, niin että ne eivät voikaan esiintyä kielessä 
muuten kuin muihin juuriin liitettynä. Näitä liitto- 
juuria nimitetään päätteiksi, ja ne ovat joko taivutus-, 
taikka johtopäätteitä. Päätteet eivät ole aina yksin- 
kertaisia juuria, vaan ovat usein itsekin jonkun päätteen 
avulla johdetut. Huomattavaa on, että liittäväisissä 
kielissä on helpptf eroittaa nämä liittojuuret pääjuurista, 
sillä ne ovat enimmästä päästä vaan löysästi yhteen 
liitettynä. Niin esim. suomalaisissa muodoissa (sillä 
suomen kieli kuuluu tähän luokkaan): seppola, kirjassa, 

on helppo huomata, että la ja ssa ovat vaan pääsanaan 
(s^^po, kirja) liitettyjä päätteitä, toinen johto-, toinen 
taivutuÄpääte. 

3) Niin ei ole laita kolmanteen luokkaan kuulu- 
vissa kielissä, sillä näissä liittojuuret, se on: päätteet, 
ovat niin sanoaksemme yhteen sulanneet pääjuuren 
kanssa, niin että ne ovat siitä eroittamattomia. Kuka 
nyt voisi esim. ransklaisessa sanassa: äge (ikä) eroittaa 
johtopäätteen sanan juuresta, paitsi kielitieteellisten tut- 
kimusten avulla, jotka saattavat ilmi, että äge sanan 
muoto vanhemmassa kielessä oli eage ja edage; jälkim- 
mäinen on sama kuin latinan kielen sana: aetaticum, 
joka johtuu sanasta aetas; tämä on lyhennetty muo- 
dosta aevitas, joka taasen on johdettu sanasta aevum, 
ja tämän juuri on: ae. 

Paitsi tätä yhteen-sulattamista on näillä kolmannen 
luokan kielillä vielä sekin ominaisuus, että ne muutta- 
vat usein pääjuuren, erittäin sen ääntiön, ja antavat 
sanalle tällä keinoin toisen merkityksen; niin esim. sak- 
san kielessä: sm^m = laulaa; sangr^r lauloi; gesungen=^ 
laulanut, laulettu. 

Alkuperäänsä katsoen jaetaan kielet useampiin kie- 
likuntiin, joista tärkeimmät ja enimmän tunnetut ovat: 

1) Semiläinen, 

2) Arjalainen eli indo-germanilainen, 

3) Turanilainen eli (ural-)altailainen kielikunta. 

I. Semiläinen kielikunta. 

Tähän kuuluvat: Kaldean, Syrian, Heprean, Foi- 
nikian, Arapian, Amharin y. m. kielet. 

II. Indo-gemianilainen kielikunta. 

Tähän kuuluvat seuraavat kieliheimot: 

1) Indialainen (Sanskritin kieli, y. m.) 

2) Eranilainen (Persian, Armenian k., y. m.) 

3) Keltalainen. 

4) Italialainen (Latinan k.; Italian, Espanjan, Rans- 
kan, Romanian k., y. m.) 

5) Kreikkalainen. 

6) Lätto-slavilainen (Bulgarian, Venäjän, Serbian, 
Böhmin, Puolan, Litvan, Lätin k., y. m.) 

7) Germanilainen: 

a) Skandinavian kielet, nim. muinais-skandinavi- 
lainen k.. Ruotsin, Norjan ja Tanskan k. 

b) Göthin k. 

c) Germanilaiset kielet, nim. Saksan, Hollannin, 
Englannin k., y. m. 

m. Turanilainen eli altailainen kielikunta. 

Tähän kuuluvat seuraavat kieliheimot: 

1) Samojedilainen. 

2) Turkkilais-tatarilainen. 

3) Mongolilainen. 

4) Mandschu-tungusilainen. 

5) Ugrilainen kieliheimo, jota nimitetään myös 
suomalais-ugrilaiseksi. *) Tämä käsittää seitsemän pää- 
kieltä eli kieliyhteyttä, jotka ovat seuraavat: 



*) Tässä kirjoituksessa käytämme vaan yksinkertaisem- 
paa nimitystä: „ugrilai8et kielet," ja tarkoitamme sillä yli- 
päänsä kaikkia „snomalais-agrilaisia" kieliä. 

a) Suomen kieli (= Yhteis-suomi, johon kuuluvat 
seuraavat murteet: Suomen, Viron, Venäjän 
Karjalan, Vatjan, Vepsän ja Liivin k.) 

b) Mordvan k. 

c) Tscheremissin k. 

d) Lapin k. 

e) Syrjäniläis-votjakilainen kieliyhteys. 

f) Ostjakilais-vogulilainen kieliyhteys. 

g) Unkarin eli Madjarin kieli. 

Suomen kieli kuuluu siis suuren altailaisen kieli- 
kunnan ugrilaiseen heimoon, ja sen heimolaiset ovat: mord- 
van, tscheremissin, lapin, syrjänin, votjakin, vogulin, ost^ 
jakin ja unkarin kielet 

IL 

Kielten heimolaisuudesta. 

Mitä kieliä nimitetään heimokieliksi, ja mitä yli- 
päänsä sanoilla: „kielten heimolaisuus" tarkoitetaan? 

Usein, kun on ollut puhe suomen ja unkarin kie- 
len heimolaisuudesta, olen kuullut kysymyksen, josko 
suomalainen saattaisi tämän heimolaisuuden avulla ym- 
märtää, mitä unkarilainen puhuu omalla kielellään. Tämä 
kysymys osoittaa, mitenkä kielten heimolaisuutta taval- 
lisesti käsitetään, ja kuinka paljon yhtäläisyyttä heimo- 
kieliltä vaaditaan. Mutta tässä on tietysti liian paljon 
vaadittu; jos panisi heimokielille tällaisia ehtoja, niin 
ei saman kielen murteitakaan voisi aina pitää heimo- 
laisina, sillä usein niitäkin on melkein mahdoton ym- 
märtää, vaikka osaakin esim. kirjakieltä perin pohjin. 

Kun siis kysytään minulta, saattaako suomalainen 
ymmärtää, mitä hänen heimolaisensa unkarilaiset, mord- 
valaiset, vogulit, lappalaiset y. m. puhuvat, minun täy- 
tyy vastata siihen kieltäväisesti. Ei hän sitä voi ym- 
märtää, mutta se onkin aivan luonnollista, niinkuin 
kohta saamme nähdä, jos katsomme, kuinka heimoUelet 
syntyvät. 

Ajatelkaamme isoa kansaa, joka puhuu yhtä kieltä. 
Aikojen kuluessa joku osa tästä kansasta — otaksu- 
taan puoli tai kolmas osa, — joko omin ehdoin, taikka 
ennemmin olojen ja asianhaarojen pakoittamana muut- 
taa pois entisiltä asuinsijoiltaan. Siirtolaiset vievät 
tietysti esi-isiltänsä perityn kielenkin mukaansa. Taasen 
kuluu aikaa, kuluu vuosisatoja, ja meidän uudisasuk- 
kaamme sekä oppivat että unhottavat paljon uusilla 
asuinsijoillaan. Mitä he unhottavat, sen nimikin ka- 
toaa heidän muististaan; niitä uusia asioita varten 
taas, joihin he nyt tutustuvat, t«,rvitaan uusia nimityk- 
siä. Nämä joko otetaan lainaksi naapurikansoilta, taik- 
ka johdetaan kansan kielen perityn tavan mukaan. 
Uudiskansa rupee tutustumaan ja mieltymään muka- 
vuuteen, ja kielelläkin on oma mukavuuden-vaatimuk- 
sensa. Ruvetaan pitämään yhtä ja toista ääntä kielelle 
vaikeana ääntää, ja nämä tietysti muutetaan mukavam- 
miksi, taikka poistetaan tykkänään. Tuleepa vielä 
lisäksi oikkujakin. Sanoja sekä päätteitä, jotka tähän 
asti aina ovat uskollisesti tehneet tehtävänsä, pannaan 
nyt ilman syyttä viraltaan pois, ja asetetaan uusia vir- 
kaan. Sattuupa usein sekin, että joku pääte-raukka 
käy liiallisesta käytännöstä voimattomaksi; tämän rin- 
nalle asetetaan nyt apulais-päätteitä, ja nämä toimitta- 

vat sitten yhdistetyin voimin, mitä ennen yksinkertainen 
pääte yksin on toimittanut. Sekin tapahtuu, että kielen 
äänet, jotka ovat vuosisatoja eläneet parhaassa sopu- 
soinnussa keskenänsä, toinen toisensa vieressä, rupeevat 
nyt riitelemään ja taistelemaan, jossa taistelussa tie- 
tysti väkevämpi voittaa, niin että heikompi on pakoi- 
tettu joko rupeemaan toisen liittolaiseksi, sulaamaan 
sen kanssa yhteen, taikka jättämään paikkansa tykkä- 
nään. Tämä kohtalo tulee erittäin niitten ääni-rauk- 
kojen osaksi, jotka ovat niin sanoaksemme rajavartioiksi 
sanan loppuun asetetut; näitä kohtelee kukin seuraava 
sana vihollisina, ahdistaen ja heikontaen rajavartia-par- 
koja alinomaa, kunnes ne taisteluihin väsyneinä ka- 
toavat näkymättömiin. Erittäinkin silloin tämä usein 
tapahtuu, kun tuo rajavartia sattuu olemaan hiukan 
kauempana sanan mahtavimmasta osasta, nim. korolli- 
sesta, eikä tämä siis voi sitä puolustaa; mutta usein 
niittenkään ei ole parempi olla, jotka ovat tämän mah- 
tavan, korollisen äänen läheisyydessä, sillä se käyttää 
usein valtaansa naapuriensa sortamiseen. 

Sanalla sanoen: kielessäkin vallitsee alituinen tais- 
telu olemuksesta; mikä on siis luonnollisempaa, kuin 
että tämä taistelu muuttaa kielen ulkomuodon niin pe- 
rinpohjaisesti, että muinaisista kieli-aineksista tuskin 
muutamia jää entiselleen; loput joko katoavat, taikka 
muuttuvat niin, että niitä saattaa vasta pitkällisen ja 
ahkeran etsimisen jälkeen löytää. 

Tämä kansa, joka vuosisatojen taikka vuosituhan- 
sien kuluessa on kieltänsä näin suuressa määrässä muu- 
tellut, hajoaa myöhemmin, ja eri maille muuttaneet 
kansanhaarat jatkavat, kukin erillänsä, tätä yhteisen 

kielen muuttelemis-työtä, siksi kuin jokaisen kansan- 
haaran kieli muuttuu aivan eri kieleksi. 

Niitä kieliä; jotka tällä tavoin ovat yhdestä alku- 
kielestä syntyneet, ja samasta kielestä aikojen kuluessa 
eri kieliksi kehkeytyneet, nimitetään heimohielHcsi. Luon- 
nollista on, että näissä kielissä, jotka eivät ole oike- 
astaan muuta, kuin yhden ja saman alkukielen toisintoja, 
löytyy yhtäläisyyttä; mutta sekin on luonnollista, etfei 
aina ole helppo havaita tätä yhtäläisyyttä, sillä alku- 
kielen alkuperäinen muoto on näissä kielitoisinnoissa pe- 
rin pohjin muuttunut, ja tietysti jokaisessa erillänsä keh- 
keytyneessä kielessä eri tavalla, eri sääntöjen mukaan. 
Sen vuoksi sopii sanoa, että heimokielet eivät ole oike- 
astaan aina toinen toisensa muotoisia, vaan ennemmin 
toisistansa säännöllisesti eriäväisiä, — Jota enemmän 
aikaa on kulunut siitä, joDoin heimokielet orat S3mty- 
neet, s. o. alkukielestä eronneet ja erillänsä kehkeyty- 
neet, sitä vähemmän yhtäläisyyttä ja sitä enemmän 
säännöllistä eriäväisyyttä niissä tavallisesti löytyy. 



III. 

Ääni-oppi. 

Tutkiessamme kielten heimolaisuutta, meidän on 
ensiksi tutustuminen jokaiseen kieleen, joka kuuluu pu- 
heenalaiseen heimoon; erittäin meidän on tutkiminen kie- 
lessä tapahtuneita äänimuutoksia. Näitten avulla saamme 
tietää, mitkä äänet vastaavat toisiansa eri kielissä. En- 
nenkuin tämä on selville saatu, kielten vertaileminen 

^i ole muuta kuin pimeässä haparoitsemista. Mutta 
kun tiedämme, mitkä ovat joka kielen tavallisimmat 
äänimuutokset, eli toisin sanoen, mistä alkuperäisem- 
mistä äänistä kielen nykyiset äänet ovat syntyneet, 
mitä ääniä siis saa heimokielissä pitää toisiansa vas- 
taavina: silloin tulemme sellaisten yhtäläisyyksien pe- 
rille, joista meillä ennen ei voinut olla aavistusta- 
kaan. 

Ugrilaisia kieliä vertaillessa meidän on esim. tie- 
täminen, että kun suomen, tscheremissin, syrjänin, vot- 
jakin, vogulin ja ostjakin kielissä sanan alussa on pj 
niin on unkarin kielessä vastaavan sanan alussa/ esim. *) 
suom. ^e5ä = unk. feesek; vog., syrj. votj. p = unk. fi; 
suom. punoa = unk. fon. Edelleen meidän on tietämi- 
nen, että unkarilaisten sanojen alussa löytyvä h ei ole 
alkuperäinen, vaan joko Ä;:sta taikka s:stä syntynyt; hei- 
mokielissä vastaa sitä siis osaksi k^ osaksi s (taikka myös 
jommastakummasta syntynyt h)j esim. unk. hai = suom. 
kala, mord. kai; unk. haarom = YOg. koorom; unk. huus 
= vog. kus; unk. hyvälj = vog. sipälj. — Niin myös 
sitäkin on muistaminen, että kun suomen, mordvan, 
tscheremissiii, vogulin, y. m. kielen sanoissa löytyy nd 
(nt), sitä vastaa unkarin kielessä d; samoin ng (nk) 
ääntä g, esim. suom. antaa, mord. ando = unk. ad; suom. 



*) Kielten nimet lyhennämme tällä tapaa: suoni, = suo- 
men kieli; mord, = mordvan k.; tscher. = tscheremissin k.; 
lap. =: lapin k., st^rj, = syrjänin k.; votj, = votjakin k.: vog, = 
vogulin k.; ostj, = ostjakin k.; unk, = unkarin k. — Mitä 
outojen äänien merkitsemiseen tulee: kh= saksan kielen cJi 
(esim. rache); 5cä= saks. sch, (esim. schade); /s^// r== saks. 
tsch (esim. peitsche). 

tuntea = unk. tud; vog. lunt = unk. luud; tscher. mango 
= unk. mög; vog. te^^r^unk. haag, — y. m. 

Nämä muutamat esimerkit osoittanevat kylläksi, 
mitä me ylempänä heimokielten säännöllisellä eriäväi- 
syydellä tarkoitimme. 

Voltaire sanoo jossakin teoksessaan, että kielitiede 
on senlainen tiede, jossa konsonanteilla on hyvin vä- 
hän, vokaleilla taasen ei mitään arvoa. Tämä leikil- 
linen lause on epäilemättä hyvin sukkela; mutta tässä 
tapauksessa ei ole leikissä puolikaan totta. Kyllä 
täytyy myöntää, että kielen äänissä tapahtuu usein 
hämmästyttäviä muutoksia, mutta näissä muutoksissa 
vallitsee aina tarkka säännöllisyys. Kielentutkija, joka 
tuntee äänimuutosten säännöllisyyden, on usein pakoi- 
tettu pitämään mahdottomina sellaisia sananvertauksia, 
joita moni muu ilman pienintäkään epäilystä hyväksyisi. 
Vokalit muuttuvat tietysti helpommin kuin konsonantit, 
mutta niissäkin on ainakin sen verran säännöllisyyttä, 
että (ugrilaisissa kielissä) kova ääni vastaa tavallisesti 
kovaa ääntä, ja pehmeä pehmeätä. 

Seuraava taulu näyttää, mitkä äänet heimokieUssä 
tavallisesti vastaavat suomen kielen ääniä: 

Sanan alussa. 


Sanan sisällä ja lopussa. 


Suomen. 


Heimokielissä. 


Suomen. 


Heimokielissä. 


h 


Ä, Sy sch. 


h 


hy Sy Vy j. 


J 


J, djy C)*) 


J 


j- 


k 


ky Qy khy Ä ,' (havveni- 


^ (g) 


ky Qy hy V, j. 




min) tsch 


kSy sk 


kSy Sky Sy SChy tSy tSCh, 


l 


l. 


l 


ly Ijy ry V, 


m 


niy h. 


lm 


Imy m. 


n 


Uy nj; (harv,) ly t. 


m 


my V, 


P 


P, ft, /. 


mp (mb) 


mpy mhy hy bb. 


r 


r. 


n 


n, nj. 


s 


s (sch, sj, tSy tschjy hy 


nk (ng) 


nky flffy Qy QQ , 




C)*);(harv,) t. 


nt (nd) 


nty ndy dy dd, t. 


t 


ty dy Sy SChy tSCh', hy 


P (h) 


P, by V, 




C)V; O^arv,) n. 


r 


r, l. 


V 


UC)*) 


s 


Sy SChy ^y tSCK 

ty dy dj; ly Ijy j; s, 
tky sch, 

V, 


•) Se on: suomen kielen 
sana alkaa vokalilla^ joka hci- 
mokielten sanojen alusta on ka- 
donnut. 


t (d) 
tk 

V 



IV. 

Muoto-oppi. 

Muoto-oppi, se on: sanojen johto ja taivutus, antaa 
joka kielelle sen erityisen luonteen, joka eroittaa sen 
tykkänään toisista kielistä, ja liittää sen toisiin. Muo- 
to-oppi määrää, mihin heimoon kieli kuuluu, ja mitkä 
kielet ovat sen heimolaiset. 

Ne, jotka eivät ole kielentutkijoita, — jos he näet 
ylipäänsä pitävät väliä kielitieteestä, — kysyvät ta- 
vallisesti enemmän sanojen kuin muotojen yhtäläisyyttä; 
enimmästä päästä he eivät otakaan näitä jälkimmäisiä 
lukuun. Luonnollista on, että kieliä vertaillessa ei saa 
suinkaan olla lukuun ottamatta kielten sanavarastoa; 
mutta ei saa myöskään pitää sitä tärkeämpänä, kuin 
se todellakin on, varsinkaan ei saa katsoa sitäheimo- 
laisuuden ainoaksi tunnusmerkiksi. 

Sanavarasto on näet monenlaisten ulkonaisten vai- 
kutusten alaisena; niin pian kuin kansat tulevat toinen 
toisensa yhteyteen, ryhtyvät ne heti vaihtokauppaan 
kielenkin alalla. Paimentolaiskansa tutustuessaan maan- 
viljeliä-kansaan, sivistymätön sivistyneesen, näkee, kuu- 
lee, kokee paljon sellaista, johon se mieltyy ja jota 
se sitten hankkii itsellensä. Nyt se tarvitsee nimityk- 
siäkin näitä uusia, ennen tuntemattomia esineitä ja 
käsitteitä varten; vaivaloista olisi jokaista varten sepittää 
uusia nimiä, sen vuoksi kansa tavallisesti ottaa noitten 
esineitten ja käsitteitten nimetkin naapurikansoilta. Tä- 
ten tapahtuu välistä, että muukalaisia tulokkaita kart- 
tuu kielen valtakunnassa niin suuriin määriin, että 
lopulta tuskin tietää, kuka oikeastaan on herra talossa. 
Se kyllä kävisi vielä laatuun, jos nämä muukalaiset 
asettuisivat ainoastaan niille paikoille, joissa on asumat- 
tomia tiloja, ja ainoastaan silloin, kun heitä tarvitaan; 
mutta löytyy hyvin paljon tarpeettomia ja kutsumatto- 
miakin vieraita, jotka tunkeutuvat isännän huomaa- 
matta taloon, elävät jonkun aikaa hyvässä sopusoinnussa 
hänen kanssansa, mutta rupeevat sittemmin häntä vä- 
hitellen sortamaan ja riistämään häneltä oikeutensa. 

kunnes he vihdoin-viimein ajavat hänet ulos talosta. 
Tunnettu on, että suomenkin kielessä löytyy monta 
tällaista kutsumatonta vierasta, enimmästä päästä ruot- 
salaisia, jotka ovat itsellensä anastaneet monen rehelli- 
sen suomalaisen isännän tilan ja oikeudet. 

Melkein kaikkia kieliä sopii verrata sellaiseen 
valtakuntaan, jossa asuu useampia kansallisuuksia. Ta- 
vallisesti on yksi ^hallitseva kansallisuus", joka tekee 
suuren enemmistön, ja tässä tapauksessa on helppo mää- 
rätä kielen luonne. Mutta löytyy kieliä, jois3a on niin 
monta eri ainetta yhteen sekoitettuna, että yhtäkään 
ei sovi sanoa „ hallitsevaksi." Tällainen on esim. eng- 
lannin kieli. Tämän sanavarastossa löytyy latinalaisia, 
kreikkalaisia, heprealaisia, keltalaisia, saksilaisia, tans- 
kalaisia, ranskalaisia, espanjalaisia, italialaisia, saksa- 
laisia, hindustanilaisia, malajilaisia ja kiinalaisia sanoja; 
ja Thommerelln mukaan, joka on lukenut kaikki sanat 
Eobertson'in ja Webster'in sanakirjassa, on englannin 
kielessä 29,853 romanilaista, 13,230 germanilaista sa- 
naa ja 483, jotka ovat toisenlaista alkuperää. Sanojen 
suuri enemmistö on siis romanilaista sukua, mutta eng- 
lannin kieli kuuluu kuitenkin germanilaiseen kielihei- 
heimoon. — Mik^i? — Siksi, että kaikki muukalaiset 
sanat; jotka nauttivat englannin kielessä kansalaisoike- 
utta, ovat velvoitetut tottelemaan siinä alusta asti voi- 
massa olevia germanilaisia peruslakeja, s. o. kieliopin 
sääntöjä. 

Sekoittukoon jonkun kielen sanavarasto kuinka 
suuressa määrässä tahansa muukalaisilla sanoilla: sen 
muoto-oppi jää kuitenkin entiselleen; tätä vierasten 
kielten vaikutus ei kykene muuttamaan. Sen vuoksi 

pitävät kielentutkijat muoto-oppia heimolaisuuden pää- 
tunnusmerkkinä; ja sen vuoksi täytyy meidänkin nyt 
luoda lyhyt katsaus ugrilaisten kielten muoto-oppiin. 

Katsokaamme ensiksi muutamia esimerkkejä sa- 
nanjohto-opista. 

Ugrilaisissa kielissä johdetaan uusia sanoja päättei- 
den liittämisellä johonkuhun perussanaan. Johtopäätteet 
liitetään sekä nomineihin (nimikkoihin) että verbeihin 
(tehdikköihin) ja molemmista johdetaan niillä sekä no- 
mineja että verbejä. 

Verbien johto verbeistä tapahtuu frequentativi-, mo- 
mentani-, kausativi- ja reflexivi-päätteillä. 

Frequentativi-päätteet osoittavat, että tekeminen 
tapahtuu useammin erin, yhtä mittaa, vähitellen, taikka 
että vaan koetetaan tehdä jotakin, y. m. Tällaisia 
päätteitä ovat esim. 

1) l: ajele '^) (infinitivi-muoto: ajella), pitele (pi- 
dellä); tämä pääte löytyy kaikissa heimokielissä, esim. 
lap. ostehy sanasta oste ostaa; tscher. paremdel, sanasta 
paremde parantaa; votj. minil, sanasta min mennä; unk. 
eeläl, sanasta eel elää, jota edellistä sanaa tosin ei enään 
käytetä yksin, vaan se löytyy johtopäätteellä m lisät- 
tynä sanassa eelälem elatus (oik. „elelemä".) **) 

2) nt: suomen kielessä tavallisesti muitten päät- 
teitten kanssa yhdistettynä, esim. teeskentele (teesken- 
nellä), juoksentele (juoksennella); sama pääte löytyy 
heiraokielissäkin muodoissa: nty nd taikka d (ks. ylem- 



*) Vartalo. 

**) Sekä nämä että edempänä seuraavat esimerkit ovat 
enimmästä päästä mainion unkarilaisen kielentutkijan, prof. 
•/. Budenz'\n teoksista kootut. 

pänä ääni-taulua), esim. mord. nilende: nile niellä; po- 
rende: pore purra; vog. minäni: min mennä; ujänt: ui 
uida; lap. otsade: otsa etsiä; tscher. neled: nel niellä; 
nuled: nul nuolla; unk. lököd: lok lykätä; ^etörf; eeZ elää. 

3) sh, ks: Käeksi (haeksia), anneksi (anneksia), sekä 
muitten päätteitten kanssa yhdistettynä: astuskele (astus- 
kella), istuskele (istuskella), ofesi^fe (oleskella); heimo- 
kielissä: sk, ks, s, sch, tsch, (ks. taulua), esim.: votj. todisk: 
tod tuntea, tietää; msfc; si syödä; lap. guoddasche: guodde 
kantaa; vog. puräs: pur purra; unk. (muitten kanssa 
yhdistettynä) : vischäl = suom. vieskele (vieskellä, kan- 
taa), sanasta viv (inf. vinni viedä). 

Momentani-päätteet osoittavat tekemisen nopeutta, 
äkkinäisyyttä, voimallisuutta, y. m. Tällainen pääte on 
esim. It: nostalta (nostaltaa), painolta (painaltaa) ; heimo- 
kielissä: vog. räsgelt: räsg vapista; ostj. ponilt: pon panna, 
asettaa; unk. kioMt 1. kajaalt huutaa. 

Kausativi-päätteet osoittavat tekemisen teettämistä. 
Yksinkertainen kausativi-pääte ugrilaisissa kielissä on 
t eli tt, esim. juotta (juottaa), sydttä (syöttää), imettä 
(imettää); vog. äit juottaa: äi juoda; mord. näfte näyt- 
tää: näje nähdä; syrj. jut juottaa: ju juoda; votj. hult 
kuolettaa, murhata: kul kuolla; unk. kait herättää: käl 
käydä, nousta; halat kuolettaa: hai kuolla. Tämä kau- 
sativi-pääte liitetään suomen, lapin ja unkarin kielessä 
momentani-päätteesen t, joten syntyvät päätteet: suom. 
tatta, esim. nostatta (nostattaa) sanasta nouse (nousta); 
lap. ' tatte, esim. adnetatte olla käytettävä: adne käyt- 
tää; unk. tat, tät, esim. uustat uittaa: uus uida; eeltät 
elättää: eel elää; ämtät imettää: äm imeä; teetät teet- 
tää: te^ (inf. tenni) tehdä. 

Refleksivi-pääte, joka osoittaa, että subjekti on 
sen tekemisen esineenä, jonka vartalosana lausuu, on 
. ugrilaisissa kielissä v ja w, y (o, ö) esim. kastu (kastua), 
käänty (kääntyä); mord. tejevo 1. tijev tekeytyä: teje 1. 
tije telidä; vog. kholv kuulua: khol kuulla; unk. oo, öö 
(muitten päätteitten kanssa yhdistettynä): adood antau- 
tua: ad antaa; tevööd tekeytyä: tev (inf. tenni) telidä; 
fedööd peittyä; fed peittää. 

Nomineista johdetaan verbejä päätteillä: 

1) itta, ittä: lahjoitta (lahjoittaa: sanasta lahja) y 
nimittä (nimittää: nimi); lap. te, esim. namate nimittää; 
gudniete kunnioittaa; ostj. it, esim. nemit nimittää: nem 
nimi; unk. iit, esim. käschäriit katkeroittaa: käschäryy 
katkera. 

2) sta, stä: kalasta (kalastaa: kala), linnusta (lin- 
nustaa: lintu), metsästä (metsästää: metsä); unk. halaas 
kalastaa: hai kala. 

Nomineja johdetaan verbeistä päätteillä: 

1) va, vä, jonka toisinto-muodot ONdX: pa^ yä, u, y, 
o, ö, esim. elävä, itkevä; suopa, käypä; nauru, käsky; 
kuolo, lähtö. Sama pääte löytyy kaikissa heimokielissä, 
esim. vog. pä: minpä menevä: min mennä; mord. v, f: 
tev teko: tej tehdä; kantf 1. kando kuorma: kandi kan- 
taa; lap. o: algo alku: alge alkaa; makso maksu: makse 
maksaa; unk. oo, öö: halloo kuuleva: hali kuulla; njälöö 
nielevä: njäl niellä; eelöö elävä: eel elää; ämöö imevä: 
am imeä; fonoo punova: fon punoa; menöö menevä: men 
mennä; njaloo nuoleva: njal nuolla. 

2) ma, mä: kuolema, elämä; mord. m (ma, mä, mo, 
me): udim, udoma, udomo uni: udi, udo nukkua; syrj. 
m: munöm meno, meneminen; votj. m: kulem kuollut; 

•2 

vog. m: ulm, ulom uni: ui nukkua; lap. m, me: ostem 
ostaminen, osto; unk. m: aalom (ks mord. udomo, vog. 
ulorn) uni. 

Nomineja johdetaan nomineista päätteillä: 

1) kka, kkä: vasikka: vasa; penikka: peni; hiirikkä 
kiiri; mord. ka, ke: atjaka koiras: atja vanha mies; 
avaka naaras: ava nainen, äiti; lap. k: puorak: puore 
hyvä; ädnak: ädna paljo; piädnak (= penikka) koira; 
unk. k, ka, kä: toörök: töör tikari; tooka: too järvi: 

2) kse: koirakse (nom. koiras), naarakse (naaras), 
pilvekse (pilves); mord. is; _p«7fe,^7efc5 korvarengas : p7ä 
pile korva; tscher. ksch, sch: pUiksch, pelesch korva; 
jolaksch, jalasch jalkine: /o^ jalka; lap. sch, tsch: girjasch: 
girje kirja; väljetsch, vcUjatsch: väljä veli; unk. sch, tsch: 
kövätsch kivonen: köö (täydell. vartalo: kövä) kivi. 

3) nt: kolmante (kolmas), ndjänte (neljäs); lapin, 
syrjänin, vogulin ja unkarin kielissä tämä nt on muut- 
tunut d:ksi taikka ^:ksi (ks. ylempänä taulua): lap. 
kolmadf neljad; syrj. kuimöd, njoljed; vog. koormit, njUit; 
unk. harmad, nädjäd (= kolmante, neljänte). 

4) ise: kalaise (nom. kalainen), kivise (kivinen), 
pilvise (pilvinen); unk. sch: halasch kalainen: hai kala; 
köväsch kivinen: köö (vart. kövä) kivi; veeresch verinen: 
veer veri; visäsch vesinen: viis vesi; syrj. ös, es: virös, 
vires verinen: vir veri. 

5) mpay mpä: vanhempa (nom. vanhempi), pienempä 
(pienempi); lap. b, bb (ks. ylempänä taulua): puoreb 
parempi; nu(yi'eb nuorempi; bahab pahempi; unk. bb: 
halvaanjabb kalveampi. 

Monikon pääte on suomen kielessä t: kalat, kivet; 
samoin vogulin kielessä: kavet kivet: kav kivi; ostj. 

myös: poget pojat: pog poika; hevet kivet: kevi kivi; la- 
pin ja unkarin kielessä on ^:n sijasta k\ lap. tschalmeh 
silmät: tschalme silmä; giesak kädet: gietta käsi; unk. 
halak kalat: hai kala; köväk kivet: köö (kövä) kivi. 

Mitä sanojen taivutukseen tulee, ottakaamme pu- 
heeksi ensiksikin personali-päätteet. Samalla tapaa, 
kuin suomen kielellä, on sen heimokielilläkin possessivi- 
päätteitä, jotka omistetun esineen nimeen liitettyinä 
osoittavat omistajan personaa. 

Yksikössä ensimmäisen personan omistus-pääte on 
suomen kielessä ni: kalani, kiveni; mordvan kielessä 
saman personan pääte on n, mutta myös m, esim. kudom 
taloni (oik. „kotoni"); lapin, tscheremissin, syrjänin, 
votjakin, vogulin, ostjakin ja unkarin kielessä m, esim. 
lap. veljam veljeni: tscher. Ä;wcfem taloni (oik. „kotoni"); 
votj. sinmistim silmästäni; vog. schamem silmäni; ostj. 
pogem poikani; unk. halam kalani; veerem vereni; kö- 
väm kiveni. 

Mitä muihin omistus-päätteisin tulee, mainittäkoot 
seuraavat vastaavaisuudet: yksikön 3. pers. nsa, nsä 
ja mord. nsa, nso; monikon 1. pers. mme ja lap. tne, 
votj. 7m; mon. 2. pers. nne ja mord. ntt, syrj. nid, ostj. 
n, vog. n; 3. pers. nsa, nsä ja lap. se, votj. si, syrj. nis. 

Verbien personali-päätteet ovat samaa alkuperää 
kuin edelliset. Yks. 1. pers. pääte on suomen kielessä 
n: tulen, menen; mordvan kielessä samoin n, esim. kulan 
kuolen; muissa heimokielissä, nim. tscheremissin, lapin, 
ostjakin, vogulin ja unkarin kielessä esiintyy tämä pääte 
alkuperäisemmässä muodossaan: m, esim. tscher. tolam 
tulen; lap. mannam menen; ostj. mendam menen; vog. 
oleem olen; unk. isom juon; uusom uin. — 2. pers. pääte 

t: tulet, menet; samoin mordvan kielessä: kulet kuolet; 
tsclier. d eli t: tolad tulet, j. n. e. — Monikon 1. pers. 
pääte on mme: tulemme, menemme; lap. me, mek: man- 
naimeh menimme; mord. ma, mä ja toisessa murteessa 
nok, nek: kulimä, kulinek kuolimme; tämä lapin ja mord- 
van kielen päätteissä löytyvä k on monikon merkki, 
joka esiintyy myös unk. päätteessä nk (alkuansa mk), 
esim. ylempänä mainittua lap. muotoa: mannaimek vas- 
taa unk. meneenk. — Toisen pers. pääte on tte: tulette, 
menette; mord. da, do, de: kulidä 1. kulide kuolitte; tscher. 
da: toleda tulette; lap. te, dek: mannaidek m^mii^^ unk. 
tek: mentek menette; meneetek menitte, j. n. e. 

Koncessivi-pääte ne, esim. elänen, sanonen, löytyy 
useammissa heimokielissä, nim. unk. na, nä (naa, nee): 
eelneetek {= elänette) ; tscher. ne; vog. nee, ni, — Kon- 
ditionali-pääte isi löytyy myös heimokielissä, esim. lap. 
addaschim = antaisin. 

Mitä vihdoin nominien taivutukseen tulee, tah- 
domme mainita vaan seuraavat esimerkit: lokativi n: 
lap. idkon ulkona, kuhken kaukana; unk. /önw (alkuansa 
föln) = päällä (alk. päälnä); ablativi ta: mord. alda 
alta; inessivi ssa, ssä: mord. kosa kussa; tosa tuossa; 
lap. tasne tässä (alk. täsnä), paikesne paikassa (alk. ^^a/- 
kasna^; elativi sta, stä: mord. kosta kusta, tosta tuosta; 
lap. taste tästä, paikest paikasta; ablativi Ita, Itä: lap. 
paijelt päältä; ostj. kovalta kaukaa (oik. kauvalta) j. n. e. 

Nämä muutamat esimerkit ovat tietysti vaan hy- 
vin pieni osa niistä muoto-opillisista yhtäläisyyksistä, 
joita vertailevan kielitieteen harrastajat ovat ugrilai- 
sissa kielissä keksineet; niitä ei kuitenkaan voi eikä 
ole tarpeellistakaan tässä täydellisesti luetella. 

V. 



Sanavarasto. 

Heimolaisuuden toinen tärkeä tunnusmerkki on 
sanojen yhtäläisyys. Tärkeimmät ovat tässä kohdin ne 
sanat, joita joka kansa epäilemättä jo alkuperäisimmällä 
sivistyskannallaan tarvitsee ja käyttää, jotka siis ovat 
joka kielessä alkuperäisiä. Tällaisia ovat esim. lasku- 
sanat, ruumiin osien nimet, sukulaisuuden nim^itykset, ta- 
vallisimpia inhimillisiä Unmituksifi merkitsevät verbit y. m. 
I^öytyy tosin välistä näittenkin joukossa lainasanoja 
(niin esim. suom. sana hammas on litvan kielestä lai- 
nattu); mutta nämä sanat kuuluvat kuitenkin enimmästä 
päästä joka kielen vanhimpaan ja alkuperäisimpään sa- 
navarastoon, ja ovat siis hyvin tärkeinä vieraina mie- 
hinä heimolaisuus-kysymystä ratkaistaessa. 

Ennenkuin ryhdymme esimerkkien luettelemiseen, 
meidän täytyy tehdä kaksi muistutusta, nim. 

1) Alempana olevissa sananvertauksissa vastaavat 
ylimalkaan ainoastaan perussanat eli juuret toisiansa, 
mutta päätteet vaan harvoin; sillä vaikka heimokielis- 
sä onkin paljon yhtäläisiä päätteitä, sattuu kuitenkin 
vaan harvoin, että sama perussana löytyy useammissa 
heimokielissä juuri samalla päätteellä varustettuna. Kun 
siis esim. sanan katsoa (vartalo : katso) rinnalle on ase- 
tettu unk. sana katschont, on se sillä tapaa ymmärret- 
tävä, että vartalot katso ja katscho vastaavat toisiansa, 
mutta pääte nt on pois luettava; niin myös sanojen: 
kerjää ja unk. keeregät vertaamisella tarkoitetaan vaan. 

että näitten perussanat eli juuret: kerjeikeer vastaavat 
toisiansa. 

2) Toisiinsa verratuilla sanoilla ei ole aina juuri 
sama merkitys; sillä onhan se tietty, että monen sa- 
nan merkitys on aikojen kuluessa enemmän tai vähem- 
män muuttunut: mikä on rajoittunut pienemmälle kä- 
sitteen-alalle, mikä taasen on tullut laveammaksi, niin 
että eroitus alkuperäisen ja johdetun merkityksen vä- 
lillä on usein hyvin merkillinen; esim. virolainen sana 
vaim, joka on silminnähtävästi sama kuin suom. vaimoy 
merkitsee „tuntoa, tunnetta, henkeä, sielua"; luultavaa 
on, että tämä on ollut sanan alkuperäinen merkitys, ja 
tässä merkityksessä käytettiin mmo-sanaa ensin vaan 
hemmoittelevana puhuttelu-sanana naisia kohtaan, siksi 
kuin se on kadottanut suomen kielessä alkuperäisen 
merkityksensä, niin että se merkitsee nyt suorastaan 
vaan „naista", nimenomaan „puolisoa", eikä enää „hen- 
keä, sielua." — Sana antaa löytyy mordvan kielessä 
muodossa: andi, mutta sen merkitys ei ole suorastaan: 
„antaa", vaan on hiukan rajoittunut, nim. „syöttää", 
s. o. „ antaa ruokaa." . Tällaisia muutoksia ovat vielä: 
tukkia ja unk. tschuk „sulkea"; suora ja unk. schor „rivi", 
nim. „ suora rivi"; tappaa ja mord. tapa „lyödä, piestä"; 
himo ja mord. simma „jano"; salata ja mord. sala „va- 
rastaa" j. n. e. Merkityksen muutos on tietysti usein 
perussanaan liitetyn päätteen vaikuttama. 

Pyydämme kunn. lukijoitamme ottamaan huomioon 
nämä molemmat muistutukset, alempana seuraavia sanan- 
vertauksia lukiessaan. 

I. Laskusanq^a. 

Yksi (vartalo: yhte): 

tscher. ikte, 

lap. akte. 

mord. ifkä. 

syrj. öt 

ostj. it 

vog. äkvä. 

unk. edj. 
Kaksi (vart. kahte): 

mord. teyi^a. 

lap. kuekte, 

syrj.-votj. kik, kikt 

tscher. kok^ koktot 

ostj. katy kaat 

vog. kit, keet 

unk. keety kättöö. 
Eolme: 

lap. kolma, kolm. 

mord. kolma, 

ostj. kholim, 

vog. koorom, khurum. 

unk. haarom (vart. Äaar- 

Neljä: 
lap. wöZ;V. 
ostj. we/. 
vog. n;VZä; nile. 
votj. m/;, 
mord. w//ä^ nile. 



unk. ne^d; (vart. needjä). 
Viisi (vart. e??>Y^^; 

syrj. «;/Y. 

lap. vitay vUta, vit. 

mord. vetä, 

ostj. «;^A 

vog. aY. 

unk. öt. 
Kuusi (vart. kunte): 

lap. 4o^a; kuuta. 

mord. /co/a. 

tscher. ia//. 

ostj. Mw/^ khuutj khot 

vog. Ä:Äo/. 

unk. Ä«/. 
Seitsemän: 

mord. sisem. 

syrj.-votj. sisim. 

lap. tschietscha. 

tscher. scliem, 

vog. saat 

unk. Aee/ (vart. ÄaYä^. 
Kahdeksan: 

tscher. kandaksche, 

mord. kafksa. 

lap. kaktse, gaftse. 
Yhdeksän: 

tscher. indiksche. 

mord. vehksa. 
Kymmenen: 

mord. kemen, kämen. 

Sata: 

mord. sjada. 

ostj. soty soot, 

vog. saatj sat 

unk. saas (vart. saasa). 

2. Ruumiin-osain nimiä. 

Ien, ijen (vart. ikene): 

unk. iinj ijen. 
Jalka: 

lap. juolke jalka. 

mord. ya/^ö^; jalgo jal- 
kaisin. 

unk. c?;a% jalkaisin. 

tscher. jal^ joi jalka. 
Kainalo: 

syrj. kon-ult kainalo- 
kuoppa. 

unk. hoon kainalo; hoon- 
a! kainalokuoppa. 
Kieli: 

mord. käl, kelj kieli. 

syrj.-votj. kil kieli. 
Kurkku: 

vog. turr kurkku. 

ostj. tuuTy tur kurkku. 

unk. torok (vart. torko) 
kurkku. 
Käsi (vart. kate): 

lap. kät, kata käsi. 

tscher. ket käsi. 



mordu käd, kädj käsi. 

ostj. keet käsi. 

unk. kees (vart. käsä) 

käsi. 
syrj.-votj. kL 
vog. kaat 
Luu: 
ostj. luu luu. 
vog. lu luu. 
tscher. lu luu. 
unk. Zo/c; hom-lok otsa, 

sanasta sanaan: kul- 
ma-luu. 
Maksa: 

mord. maksay makso 

maksa, 
tscher. moksch maksa, 
lap. muokse, muekse 

maksa, 
syrj.-votj. mus maksa, 
ostj. muugot, mugol 

maksa, 
vog. majt maksa, 
unk. maaj (vart. maaja) 

maksa. 
Olka: 

lap. olke, oalge olka. 
unk. vaali olka. 
Polvi: 

lap. puolvy puolva polvi, 
tscher. polvui polvi. 

Pää: 

vog. pang pää. 

unk. fäi (vart. fäjä),föo 
pää. 
Sappi: 

lap. safpe sappi. 

votj. 5op sappi. 

syrj. s&p, sep sappi. 

ostj. sip sappi. 

mord. säpä sappi. 

unk. öpä sappi. 
Silmä: 

mord. selmä silmä. 

lap. tsckalme silmä. 

ostj. s^em^ 5em silmä. 

unk. sem (vart. seme^ 
silmä. 

vog. säm silmä. 

syrj.-votj. sin (yart, sinmj 
silmä. 
Sormi: 

lap. stiorm sormi. 

mord. siir sormi. 
Suoli: 

mord. sjula, sjulo suoli. 

lap. tschole suoli. 

tscher. scäo/o sisukset. 

syij. 5;'^^ suoli. 

ostj. stil suoli. 
Suu: 

votj. Ä/w suu. 



vog. sop, suop suu. 

unk. saaj suu. 
Sydän (vart. sydäme): 

mord. serf/, setfe;^ säcfe; 
sydän. 

syrj. sjölöm, selöm sydän. 

votj. sjulem sydän. 

tscher. schilm sydän. 

ostj. sem sydän. 

vog. sim sydän. 

unk. siiv (vart. sivä) sy- 
dän. 
Täty 1. täky: 

unk. tydöö täty, täky. 
Veri: 

mord. ver, verj veri. 

tscher. vyr, vir veri. 

syrj.-votj. vir veri. 

ostj. veVj vir veri. 

unk. veer veri. 

3. Sukulaisuuden-nimi- 
tyksiä. 

Anoppi: 

vog. anip anoppi. 

unk. napy napa anoppi. 
Appi: ^ 

tscher. oba appi. 

lap. vuoppa, vuop appi. 

ostj. uup, oop, iib appi. 

vog. uup appi. 

unk. ip, ipa appi. 
Isä: 

ostj. is vanha, muinoinen. 

vog. is vanha. 

unk. öösch, vanhemmassa 
kielessä iisch, ischä 
esi-isä. 
Miniä: 

ostj. menj miniä. 

unk. menj miniä. 

vog. mänj morsian, mi- 
niä; män miniä. 
Neiti: 

lap. neita, neit tytär, neiti. 

ostj. ne, ni nainen, vaimo. 

vog. ne, nee nainen, naara. 

mord. ni nainen, vaimo. 

unk. nee, nöö nainen, 
vaimo. 
Poika: 

ostj. pokh poika. 

vog. pii, pi, pyv poika. 

syrj.-votj. pi poika. 

unk. fi, fiuu poika. 
Vävy: 

unk. vö'6 (vart. väjä) 
vävy. 

4. Muita yhtäläisyyksiä. 

Ala: 

mord. ala, ah, ai ala. 



unk. ai ala. 

syrj.-votj. ui ala. 
Anoa: 

lap. awo, adno^ anoa, 
pyytää. 

mord. ana anoa, pyytää, 
vaatia. 
Antaa: 

mord. andi syöttää. 

lap. addej vadde antaa. 

unk. ad antaa. 
Arvo: 

lap. arvo hinta, arvo. 

unk. aar^ aaru hinta, 
arvo. 
Ehtoo: 

lap. ikto^ iekto eilen. 

unk. äscht^ äschtä ehtoo. 
Elää: 

lap. eUj alle elää. 

unk. eel elää. 

tscher. eZ, il elää. 

mord. «m, erja elää 

syrj. oi elää. 

votj. uli elää. 
Emä: 

unk. ämä emä. 
Eukko: 

unk. yh iso-äiti. 
Haara (murt. saara): 

unk. saamj siipi. 

Hapan: 

mord. schapama, schapam 

hapan, 
unk. schavanjuu hapan, 
tscher. schopo, schapa 
hapan. 
Heltyä: 
ixok, seedyl heityä; see- 
diit heidyttää. 
Himo: 

mord. simma jano. 
votj. sjumal olla nälkäi- 
nen 1. janoinen, 
unk. som: som-juu jano, 

janoinen, 
öriä: 

unk. schyrög hyöriä. 
Imeä: 

ostj. em imeä. 
unk. äm imeä. 
Johtua, joutua: 
vog. joht tulla, saapua, 

joutua, 
ostj. jooht tulla, 
lap. jotte kulkea, käydä, 
mord. jota mennä, men- 
nä ylitse 1. ohitse, 
unk. jut joutua. 
Joki: 

lap. jok^ jokka joki. 
ostj. jogan joki, puro. 



syrj. ju joki. 

unk. joo joki. 
Jousi: 

lap. jtioks jousi. 

mord. jonks jousi. 
Jumala: 

lap. jubmd jumala. 

tscher. jumoj juma jumala. 
Juoda (vart. juo): 

lap. jukke juoda. 

syrj.-votj. ju juoda. 

tscher. jy juoda. 

unk. iv, ivo (inf. inni) 
juoda; itat juottaa. 
Juuri: 

mord. jur juuri. 
Jälki: 

lap. jälgas, jäje jälki. 

unk. jäi merkki. 
Jää: 

mord. jäi jää. 

syrj. ji jää. 

votj. ijä jää. 

unk. jeeg (vart. jägä) jää. 
Kaapata (vart. kaappaa): 

mord. kapedje kaapata. 

unk. kap kaapata, tavoit- 
taa, saada. 
Kaari: 

unk. karika rinki, ren- 
gas, ympyrä. 

Kaivata (vart. kaipaa): 

unk. kiivaan^ keevaan ha- 
luta, pyytää. 
Kala: 

mord. kai kala. 

tscher. koi kala. 

vog. kul, khul kala. 

unk. hai kala. 
Kalpea, kalvea: 

unk. halvaanj kalvea. 
Kalvo: 

unk. haaljog kalvo, kaihi. 

lap. kala saada kalvo 1. 
kaihi. 



unk. kasdag, gasdag ri- 
kas. 

mord. kosja rikas. 
Kastaa: 

unk. kasckt märkä, mär- 
kyys. 

lap. kastas märkä, kostea. 
Kasvaa: 

mord. kasi^ kaso kasvaa; 
kasmo kasvu, kasvi. 
Katkera: 

unk. käschäryy katkera. 
Katsoa: 

unk. katschont vilkaista. 

lap. koiso, gotsa valvoa. 



Kelmeä: 

unk. käveelj ylpeä. 
Kelvata: 

unk. käU kelvata 
Ken: 

lap. kä ken. 

tscher. kö ken. 

mord. ki ken. 

votj.-syrj. kin ken. 

unk. ki ken. 
Kenkä: 

mord. kämä, keme saapas. 

tscher. kem saapas. 

unk. Aänrf/äZ jalustin (alk. 
kängral „kengän ala"). 
Kepeä, Keveä: 

lap. keppe, keppes, keives 
keveä. 

unk. käveesch vähä. 

syrj. kipid keveä, mu- 
kava. 
Kerjätä: 

unk. keer pyytää, keere- 
gät kerjätä. 
Kerma, kerma: 

unk. körmäd saada kuori. 
Keski: 

lap. kaska keski. 

unk. kös väli; köseep 
keski. 

Kieriä: 

ostj. kerla kieriä. 

unk. käfing kieriä. 
Kiskoa: 

votj. kisk vetää. 

lap. kese vetää. 

ostj. kes vetää, temmata. 

unk. kysdj kysköd tais- 
tella. 
Kivi: 

ostj. kevi kivi. 

mord. kev kivi. 

unk. köö (vart. kiyoä) kivi. 

vog. kav^ keu kivi. 

votj. kb kivi. 

tscher. ky kivi. 
Korkea, korko: 

unk. kora suuruinen, kor- 
keuinen. 
Korventaa: 

lap. kuorbete polttaa, kor- 
ventaa. 

unk. hervad lakastua, 
kuihtua. 
Koto, koti, kota: 

lap. kote telta, mökki, 
kota. 

tscher. kudo^ kuda talo. 

mord. kut tupa, talo, koti. 

ostj. koot^ khaat telta, 
talo. 



Kovera: 

unk. homoruu kovera. 
Kuolla (vart. kuole): 

mord. kulij kulo kuolla. 

tscher. koi kuolla. 

syrj.-votj. kul kuoLa. 

vog. kai, koi, khol iv olla. 

ostj. khal kuolla. 

unk. hai kuolla. 
Kuu: 

mord. kov, kou kuu, kuu- 
kausi. 

unk. hoo kuukausi. 
Kuula, kupla: 

unk. hooljag kupla. 

lap. koppalak rakko. 
Kuulla (vart. kuule): 

lap. kulle kuulla. 

mord. kulje kuulla. 

tscher. koi kuulla. 

vog. khol, kuol kuulla. 

ostj. khul kuulla. 

unk. hali kuulla. 
Kykky: 

unk. gugff kykky. 
Kylvää: 

lap. gilvve kylvää. 

unk. kyld lähettää. 
Kyynel, kyyny: 

unk. könj, könjy kyy- 
nel. 

lap. kadnjel^ ganjal 
kyynel. 
Kämä: 

mord. ker kärnä, 
vog. keer kärnä. 
unk. keereg kärnä. 
Käydä (vart. käy): 
unk. käl käydä, nousta, 
mord. kälje käydä, kaa- 
lata. 
Lampi: 

lap. labbek suo. 
unk. laap lätäkkö, suo. 
Lappea: 
tscher. lapa kämmen, 
mord. lapa: käd-lapa 

kämmen, 
unk. laj) lappio; laposch 
lappea. 
Leikata (vart. leikkaa): 
unk. leek avanto (jäässä), 
lovi. 
Lie- (koncessivl: lienen 
j. n. e.): 
lap. lee olla. 

tscher. li tulla joksikin, 
unk. lev (inf. lenni) olla, 
tulla joksikin. 
Liemi: 

mord. läm liemi, 
tscher. lem liemi. 



lap. lema, lämäj liebma 
liemi. 

unk. lee (vart. lävä) liemi. 
Lintu: 

lap. lodde lintu. 

vog. lunt hanhi. 

ostj. lunt hanhi. 

unk. luud hanhi. 

tscher. ludo^ Ivda ankka, 
sorsa. 
Listin (mon. Ustimet:) 

unk. list jauho. 
Losko: 

unk. lutschok (vart. 
lutschko) losko. 
Loukko: 

unk. luk, Ijuk läpi. 
Lumi: 

tscher. lum lumi 

lap. lobme lumi. 

syrj. lim lumi. 

votj. limi lumi. 

unk. hm härmä, kuura, 
huude. 
Lykätä (^vart. lykkää): 

unk. lok lykätä. 
Lyödä (vart. lyö): 

vog. lii heittää, ampua. 

syrj. lij ampua. 

tscher. ly ampua. 

unk. löö, lm ampua. 

Löyly: 

lap. lievl löyly, höyry. 

syrj. loi henki, sielu. 

ostj. lii henki, sielu. 

vog. iiii henki, sielu. 

unk. leelek henki, sielu. 
Maksaa: 

lap. makse maksaa. 

mord. maksi, makso an- 
taa. 
Mataa: 

lap. mode mataa. 

unk. maas mataa. 
Me: 

tscher. me, mä me. 

unk. mi me. 

mord. min me. 

lap. mije, mi me. 

syrj. mi, mie me. 

votj. mi me. 
Mennä (vart. mene): 

ostj. men, man mennä. 

unk. men mennä. 

vog. msn, min mennä. 

votj. min mennä. 

syrj. mun mennä. 

lap. manne mennä. 

tscher. mi mennä. 
Mieli: 

mord. melj mieli. 

votj. mii mieli. 



lap. miälä, miäl mieli. 
Mikä (mi'kä): 

lap. mi mikä. 

unk. mi mikä. 

syrj. mij mikä. 

mord. meje mikä. 

ostj. met mikä. 
Minä: 

tscher. m^enj, minj minä. 

mord. mon, monj minä. 

lap. mon, munj minä. 

syrj. me minä. 

votj. mon, min minä. 

ostj. ma minä. 
Muna: 

tscher. muna, muno muna. 

lap. monne muna. 

unk. monj muna. 
Murtaa: 

ostj. muurt murtaa. 

unk. morscha muru. 
Muu: 

vog. moot muu. 

unk. maasch muu. 
Naida (vart. nai): 

lap. naijje naida. 

unk. naas häät. 
Niellä (vart. nide): 

lap. njiella, njäle niellä. 

syrj.-votj. nil niellä. 

mord. nile, nilje niellä. 

tscher. nel niellä. 
' ostj. nel niellä. 

unk. njäl niellä. 
Nimi: 

syrj.-votj. nim nimi. 

ostj. nem nimi. 

vog. näm^ nääm nimi. 

lap. namma nimi. 

unk. neev (vart. nävä) 
nimi. 
Nukkua: 

lap. nokke nukkua. 

unk. njug (njugodni) le- 
vätä. 
Nuoli: 

lap. njuolj njuoh nuoli. 

ostj. njol nuoli. 

syrj. njöl nuoli. 

votj. njel nuoli. 

unk. wy^7 nuoli. 

mord. nai nuoli. 

vog. njaal^ njäl muoli. 
Nuolla (vart. nuole): 

mord. nola nuolla. 

tscher. nul nuolla. 

lap. njolo^ njoallo nuolla. 

vog. njalui nuolla. 

syrj.-votj. njul nuolla. 

ostj. njolij^ njal nuolla. 

unk. njal nuolla. 



Nähdä (vart. näke): 

mord. wä;^ nähdä. 

ostj. ni nähdä. 
Olla (vart. ole): 

mord. ule olla. 

tscher. ul^ oi olla. 

votj. vai olla. 

vog. oi olla. 

ostj. ul^ vul olla. 

unk. vai, voi olla. 
Ora: 

mord. uro naskali. 

unk. aar naskali. 
Orpo, orvo: 

lap. orbes orpo. 

unk. aarva orpo. 
Osa: 

unk. osolj osl jakautua, 
mennä osiin; ost osit- 
taa, jakaa osiin. 
Pahka: 

mord. povka nappi. 

unk. boka nilkkaluu. 
Pala: 

unk. fal niellä, ahmata; 
falat pala. 

ostj. pui pala, palanen. 
Palella: 

mord. pali, pala palella. 

vog. polj palella. 

Peittää: 

lap. haitte peittää, pii- 
loittaa. 

vog. pänt peittää. 

unk. fed peittää. 
Pelätä (vart. pelkää): 

mord. pele pelätä. 

lap. palle pelätä. 

vog. pii pelätä. 

unk. feel pelätä. 
Peni, penikka: 

mord. pinäf pine koira. 

lap. piädnak koira (= pe- 
nikka). 
Perä: 

syrj.-votj. bör perä. 

ostj. pir perä. 

unk. far perä. 

vog. pär takaisin. 
Pestä (vart. pese): 

mord. pese pestä. 

lap. passa pestä. 

syrj. peslal pestä. 

unk. fäscht värjätä, maa- 
lata. 
Pesä: 

lap. pesse, pässe pesä. 

mord. pisa, pise pesä. 

unk. feesek pesä. 
Pii: 

mord. pei, pev hammas. 



tscher. pt/y, pyi hammas. 
Pilvi: 

lap. palv, palva pilvi. 

mord. pel, päle pilvi. 

tscher. pii, pyi pilvi. 

unk. felhöö pilvi. 
Porista: 

unk. forr kiehua, porista. 
Poro: 

unk. por tomu, poro. 
Povi: 

mord. p(yv povi. 
Puhaltaa: 

mord. puva puhaltaa. 

ostj. puu, polt puhaltaa. 

tscher. pu, pual, pualt 
puhaltaa. 

unk. fui, fuu, fuvall pu- 
haltaa. 
Puhjeta (vart. puhkea): 

unk. fakad puhjeta. 
Punoa: 

tscher. pun punoa. 

votj. pun punoa. 

mord. pona punoa. 

unk. fon punoa. 
Puoli: 

mord. pola puoliso. 

vog. pai, paal puoli, 
sivu. 

votj. pai puoli. 

Pusertaa: 

unk. fatschar pusertaa, 
vääntää. 

tscher. jpisir^ pisirt pai- 
naa, pusertaa. 

syrj. pidsirt painaa 1. pu- 
sertaa ulos. 

ostj. pasirt (sama). 
Puu: 

tscher. pu puu. 

syrj.-votj. pu puu. 

unk. fa (vart. faa) puu. 
Puuttua: 

tscher. putsch vähentyä, 
kulua. 

xmk.fodj vähentyä, kulua. 
Päivä: 

lap. peive, bäive päivä. 
Päästä (vart. pääse): 

lap. piäse päästä. 

vog. peeseml päästä auki. 

unk. fäscfd päästä auki, 
puhjeta, ratketa. 
Pökkiä: 

unk. bök pistää, puskea. 
Baiska: 

unk. ross huono, paha. 
Rakentaa: 

unk. rak panna, rakentaa. 
Behne: 

unk. ryh rehne. 



Beikä: 

unk. reesch rako, aukko. 
Bevetä (vart. repeä): 

unk. räpäd revetä, hal- 
jeta. 
Buma: 

lap. robme ruma. 

unk. mut ruma. 
Bupi: 

lap. ruobbe, ruebbe arpi, 
rupi. 

unk. ripatsch rokko, ro- 
konarpi. 
Byöppyä: 

unk. röpyl lentää. 
Böhmeä: 

unk. ränjhä laiska. 
Sakea: 

syrj. suh sakea, tiheä. 

ostj. schik tiheä. 

lap. suokes sakea, tiheä. 

tscher. schuko, schuka 
paljo. 

unk. schok paljo. 
Sala, salainen, salata: 

mord. sala varastaa. 

tscher. schola varas. 

lap. suol, suola varas. 

unk. tolvai varas. 

vog. tolmakh varas. 

Salko: 

unk. saal varsi, korsi. 
Sana: 

unk. hang ääni. 
Sarana: 

unk. schark: aitoo schar- 
ka oven sarana. 
Sarvi: 

unk. sarv sarvi. 

lap. tschorve sarvi. 

mord. sjura sarvi. 

tscher. schur sarvi. 

syrj. sjur sarvi. 
Siili: 

mgrd. sejel^ säjd^ seelj, 
siili. 

unk. schyl siili. 
Solmu: 

mord. sjiUma, sjulmo 
solmu. 

lap. tschuolm solmu. 

unk. tschomoo solmu. 
Soukka: 

unk. st/yk kapea. 
Suikera: 

unk. schugaar kapea, 
hoikka, solakka, sui- 
kera. 
Sulata (vart. sulaa): 

mord. sola sulata. 

tscher. schol sulata. 



lap. scholkete sulata. 
Sulka: 

mord. tolga sulka, höyhen. 

lap. tolke höyhen. 

unk. toll sulka, höyhen. 

tscher. tsalko höyhen. 
Sumu, sumea: 

lap. sobmo sumu. 

unk. somoruu surullinen. 
Suo: 

ostj. tuu järvi. 

unk. too järvi. 
Suora: 

unk. schor rivi. 
Syksy, syys: 

mord. sjoks syksy. 

ostj. susj suus syksy. 

unk. öös syksy. 

Syli: 

tscher. scht/lö, schel syli. 

mord. selj säl syli. 

syrj. sil syli. 

votj. sil, sul syli. 

unk. öl syli. 
Syylä: 

unk. scht/l, schylj syylä. 
Sälö, säle: 

unk. säl viiltää, leikata. 

vog. sil halkaista, viiltää. 

tscher. schel leikata, hal- 
kaista. 

lap. tschaU leikata, hal- 
kaista. 
Särkeä: 

lap. sarge leikata pala- 
siksi. 

votj. ser särkeä. 

unk. t'&r särkeä. 
Sääri: 

mord. säjär sääri, varsi, 
korsi. 

unk. saar sääri, varsi. 
TaUa: 

unk. talp (vart. talpa) 
jalka-pohja. 
Talvi: 

\w^\ taive talvi. 

mord. tjala^ tele talvi. 

ostj. tcU talvi. 

vog. tai, teli, tel talvi. 

tscher. tde, tslä talvi. 

unk ted (vart. tälä) talvi. 
Tappaa: 

mord. tapa lyödä, piestä. 

unk. tschap lyödä. 
Te: 
^ tscher. t^, ta te. 

syrj.-votj. ti te. 

unk. ti te. 

mord. tin te, 

lap. di te. 



Tehdä (vart. tehe): 
lap. talclce tehdä, 
mord. tije, teje tehdä, 
unk. teve, tev (inf. tenni) 
tehdä. 



unk. teep kitkeä, kiskoa, 
tempoa. 
Terä: 

tscher. tiir, ter, tir terä. 

votj. tir, tscher kirves, 
tappara. 

unk. töör tikari; naskali. 
Tippa: 

unk. tschepp tippa. 
Tora, torua: 

lap. toro taistella, sotia. 

unk. dorgaal torua, nuh- 
della. 

mord. ture tapella, tais- 
tella, painiskella. 
Tukkia: 

unk. tschuh sulkea. 
Tuli: 

lap. toll, tolia tuli. 

tscher. tul, toi tuli. 

mord. toi tuli. 

votj. til tuli. 
Tulla (vart. tule): 

tscher. toi tulla. 

Tunkea: 

mord. tongi tunkea. 

unk. diig tunkea. 
Tuntea: 

lap. tobde tuntea, ym- 
märtää. 

unk. tud tietää, osata. 

votj. tod tietää, tuntea. 

mord. soda tietää, tuntea. 
Tyrmistää: 

unk. därmäst tyrmistää. 
Tyvi: 

unk. töö (vart. täväj tyvi. 
Tähti: 

mord. täschtä tähti. 

lap. ixtste tähti. 
Täi: 

votj. täi täi. 

tscher. ti^ tii täi. 

ostj. teudem täi. • 

unk. täty täi. 
Täperä, täpärä (murteittain 
tärppä): 

unk. törpä kääpiö; pieni, 
lyhyt, matala. 
Uida (vart. ui): 

mord. uje uida. 

syrj. ui uida. 

votj. ui uida. 

ostj. uudj, us uida. 

unk. uus uida. 



Ujo: 

lap. ugiio ujo. 
unk. ajang ujostella. 
Uros: 

unk. uur (vart. ura)^ 

herra, 
ostj. uur, uurt herra, aa- 
telismies. 
Uusi (vart. uute): 
mord. od uusi. 
tscher. uo, uu uusi. 
unk. uuj uusi. 
Vaatia: 

unk. vaadj haluta, ha- 
lata, pyytää, pyrkiä. 
Vako: 

unk. vaag leikata. 
Vala: 

lap. vale, valle vala. 
mord. vai sana. 
unk. vall tunnustaa. 
Valkea: 

tscher. volgodo valkea, 

valoisa, loistava, 
mord. valda valkea, va- 
loisa, puhdas; valo. 
vog. voljg loistaa, tuikkaa, 
oslg. volij, voli loistaa, 

välkkyä, 
syrj. voljal loistaa, hei- 
jastaa. 

lap. velkety vdkes, velkok 
valkoinen. 

unk. vila<ig valo. 
Vanha: 

nnk. veen vanha. 
Varis: 

mord. varsi, varhsi varis. 

unk. varjuu varis. 
Vaski: 

unk. vasch rauta. 
Veitsi: 

unk. veesch kaivertaa, 
piirtää, veistää. 
Vesa: 

unk. vässöö vitsa, raippa. 
Vesi (vart. vete): 

mord. ved vesi. 

tseher. vit, vid, vt/t vesi. 

vog. vit vesi. 

unk. viis vesi. 
Vetää: 

mord. väte, vete johtaa, 
taluttaa. 



tseher. vid johtaa. 

unk. väsät johtaa, ta- 
luttaa. 
Viedä (vart. vie): 

unk. viv (inf. vinni) viedä. 
Vilkkua: 

unk. villog vilkkua. 
Voi: 

ostj: voi ihra, tali. 

lap. vuoi voi, ihra, öljy. 

vog. vai, voi ihra. 

mord. vai voi, ihra, öljy. 

unk. vai voi. 
Vyö: 

unk. ööv vyö. 
Vätkätä: 

unk. vät viskata, vät- 
kätä, heittää. 

jj^rä. vide kylvää. 
Ääni: 

lap. jänä ääni. 

unk. eenäk laulu. 



VI. 

Lrikeisimmät heimolaiset. 

Paljon on siitä keskusteltu, mitenkä ugrilaisten 
kielten haarautuminen on tapahtunut, s. o. missä jär- 

jestyksessä nämä kielet ovat ugrilaisesta perus-kielestä 
eronneet. 

Meidän mielestämme on tähän asti löytyvistä haa- 
rautumis-theorioista prof. J. Budenz'in theoria kaikkien 
vakavimmilla syillä perustettu. Tämän mukaan ugri- 
laisten kielten haarautuminen on tapahtunut vähitellen, 
niinkuin seuraava sukupuu osoittaa: 



Tscher. Mord. Suom, 




Ugrilainen peruskieli. 



Suomen kielen likeisimmät heimolaiset ovat siis 
mordvan ja tscheremissin kieli. 

